Slovenska kronika, 7.1.2019


Naslov: Bober se je ponovno naselil ob Savi in njenih pritokih
Napoved za voditelja:

Pred desetletji je bober v Sloveniji skoraj povsem izginil. Zdaj se kot kaže vrača nazaj in 
se uspešno širi po slovenskih vodotokih. Opažajo ga namreč tako ob Krki, Dravi, Sotli, in Muri, zadnja leta pa tudi ob Savi. Bober je pri nas zaščiten, naravovarstveniki pa zanj pravijo, da zdaj osvaja nazaj ozemlja, ki si ga je s svojimi posegi prisvojil človek. Tako je vse več obglodanih dreves tudi ob reki Savi, opazili pa so ga tudi v Vrbini ob akumulacijskem jezeru HE Brežice.
H1: Bober se zadnja leta ponovna vrača ob slovenske vodotoke
H2: Njegovo delovanje je opaziti ob rekah Krka, Drava, Sotla, Mura in celo ob Savi
H3: Bober je zaščiten in razen človeka nima naravnega sovražnika
T- Iz Posavja GORAN ROVAN /

X- Snemalec in montažer Miloš Šantek /

X- Fotografije Branko Brečko /

Bobri so se pred časom naselili tudi v Vrbini. Ker delujejo predvsem ponoči, jih je težko ujeti v fotografski objektiv, pravi velik poznavalec narave Branko Brečko.

T- BRANKO BREČKO /

X- ljubiteljski fotograf in član društva Vrbinar /

»In opažam, da jih je na tem območju, ki je imenovan habitat NH6 vedno več, oziroma bom reku tako, da jih je delovanje bobra izrazito. Sploh zadnje leto, tako da je težko ugotovit al je samo eden, al je mogoče družina.«
Delo bobrov opažajo tudi vzdrževalci akumulacijskih jezer HE na Spodnji Savi.
T- DAVID KOKALJ /

X- HESS - Hidro elektrarne na Spodnji Savi d.o.o. /

»Na akumulacijskem bazenu HE Boštanj smo še v mesecu decembru opazili podrta drevesa. Na HE Arto-Blanca je bil opažen na območju naravnega habitata pri čistilni napravi na loškem polju.
Podrta drevesa so našli tudi na Pijavškem polju na območju HE Krško. Ljubitelji narave in naravovarstveniki se vračanja bobrov v naše kraje veselijo.
T- BRANKO BREČKO /

X- ljubiteljski fotograf in član društva Vrbinar /

»So prišli iz Hrvaškega dela. Še preden je bila zgrajena HE Brežice so se začel pojavljat tudi ob potokih. No jest sem vesel, da se je bober vrnu. To je spet bom reku popestritev življenja, življenjskega okolja v naravi pri nas.«
Lastniki dreves in njiv so seveda drugačnega mnenja. Zagotovo pa je, da se bober vrača na območja, kjer je pred iztrebljanjem že živel.
